Държавен вестник, бр. 16, 2015 г., стр. 19

БРОЙ  16	
Д Ъ Р Ж А В Е Н  В Е С Т Н И К 	
СТР.  19  
9. образец на бюджет с указания за по­
пълването му;
10. образци на други необходими прило­
жения за участие в процедурата;
11. критерии за оценка на заявленията 
за финансиране и относителната им тежест, 
където е приложимо;
12. проект на договора/заповедта за без­
възмездна финансова помощ;
13. списък на придружителните документи, 
с които се доказват установените изисквания 
към кандидатите, по преценка на Управля­
ващия орган, необходими за оценката на 
заявлението за финансиране;
14. ръководство за изпълнение на договора/
заповедта.
(2) При определянето на списъка от при­
дружителните документи по ал. 1, т. 13 се 
спазва разпоредбата на чл. 2, ал. 1 от Закона 
за електронното управление. 
(3) След публикуването им изискванията 
за кандидатстване могат да се изменят:
1. в резултат на настъпили промени в пра­
вото на Европейския съюз или в националното 
законодателство;
2. за промяна на финансовия ресурс по 
съответната процедура;
3. за удължаване на срока за подаване на 
заявления за финансиране по съответната 
процедура;
4. за отстраняване на допусната явна фак­
тическа или техническа грешка; 
5. при промяна на политика на Европейския 
съюз, която има отношение към съответната 
процедура;
6. при промяна на оперативната програма.
(4) В случаите по ал. 3 промените в изис­
кванията за кандидатстване се публикуват на 
интернет страницата на Управляващия орган.
Чл. 17. (1) Кандидатите могат да искат 
разяснения във връзка с изискванията за 
кандидатстване, но не по-късно от 11 дни 
преди крайния срок за подаване на заявления 
за финансиране, когато такъв е предвиден в 
съответната процедура.
(2) При процедурите за подбор не могат да се 
дават разяснения, които съдържат становище 
относно качеството на конкретно заявление за 
финансиране или биха довели до нарушаване 
на принципите по чл. 12.
(3) Въпросите и разясненията се публику­
ват на интернет страницата на Управляващия 
орган, като разясненията предварително се 
утвърждават от ръководителя на Управлява­
щия орган или от оправомощено от него лице.
(4) Представените по реда на ал. 1 раз­
яснения са задължителни за прилагане от 
Управляващия орган, оценителната комисия 
и от кандидатите.
(5) При обявяването на процедури по чл. 13, 
т. 1 и 2 Управляващият орган на програмата 
може да организира разяснителна кампания, 
насочена към потенциалните кандидати, в 
рамките на 10 дни от датата на публикуване 
на обявата за набиране на заявления за фи­
нансиране. 
Чл. 18. (1) При провеждане на процедурите 
по чл. 13 оценката на подадените заявления 
за финансиране се извършва от Оценителна 
комисия, определена със заповед на ръково­
дителя на Управляващия орган. 
(2) Оценителната комисия документира 
дейността си в оценителен доклад, обхващащ 
дейността по оценката и резултатите от нея. 
(3) Съставът на Оценителната комисия се 
определя в срок до 5 работни дни след изтичане 
на крайния срок за подаване на заявленията 
за финансиране, когато такъв е определен в 
изискванията за кандидатстване.
(4) Оценителната комисия по ал. 1 е със­
тавена от:
1. председател без право на глас;
2. секретар (секретари) без право на глас;
3. необходимия нечетен брой членове с 
право на глас, които са не по-малко от трима;
4. резервни членове, които са не по-малко 
от трима.
(5) Председателят и секретарят/секретарите 
на Оценителната комисия са щатни служители 
на Управляващия орган. 
(6) Членовете и резервните членове на 
Оценителната комисия могат да бъдат щат­
ни служители на Управляващия орган, на 
администрацията, в която се намира Упра­
вляващият орган, както и външни за тази 
администрация лица.
(7) Председателят на Оценителната ко­
мисия ръководи и отговаря организационно 
и методически за работата на Оценителната 
комисия, координира процеса на оценка в 
съответствие с процедурите, предвидени в 
постановлението, и осигурява безпристраст­
ност на процеса.
(8) Секретарят подпомага председателя 
в дейността му, изпълнява всички админи­
стративни дейности, свързани с оценителния 
процес, и отговаря за техническата обезпече­
ност на дейността на Оценителната комисия.
(9) Броят на лицата, включени в състава 
на Оценителната комисия, и изискванията 
за квалификацията и професионалната им 
компетентност се определят съобразно специ­
фиката на съответната процедура и броя на 
получените заявления за финансиране.
Чл. 19. (1) Външните оценители могат да 
бъдат:
1. лица от държавната администрация, 
които не заемат длъжност в Управляващия 
орган;
2. лица, избрани чрез провеждане на кон­
курс при условия и по ред, определени от 
ръководителя на Управляващия орган; 
3. лица от списъка по чл. 19, ал. 2, т. 8 от 
Закона за обществените поръчки;